कोरोना अपडेट: देश में 24 घंटों में कोरोना के 3,377 नए मामले, 60 मरीज़ों की मौत
दिल्ली: देश में कोरोना के लगातार बढ़ते मामले से कोरोना की चौथी लहर का खतरा बढ़ता जा रहा है | हालांकि कोरोना के बढ़ते मामलों के बीच किसी नए वैरिएंट का ख़तरा अभी सामने नहीं आया है | लेकिन कोरोना के मामले जिस तरह से बढ़ रहे रहे है, उसको लेकर देश में एक बार फिर चिंता बढ़ती जा रही है | स्वास्थ्य मंत्रालय द्वारा आज शुक्रवार, 29 अप्रैल को जारी आंकड़ों के अनुसार देश में पिछले 24 घंटों में कोरोना के 3,377 नए मामले सामने आए हैं | देश में आज फिर कोरोना के सबसे ज्यादा मामले दिल्ली से सामने आए है | दिल्ली में पिछले 24 घंटों में कोरोना के 1,490 नए मामले सामने आए है | जबकि कल 28 अप्रैल को कोरोना के 1,367 मामले सामने आए थे |
दिल्ली में एक सप्ताह के भीतर कोरोना के मामलों में 43 फीसदी की बढ़ोतरी हुई है | साथ ही हरियाणा में भी कोरोना से हालात बेकाबू होते जा रहे है | हरियाणा में 24 घंटों में कोरोना के 580 नए मामले सामने आए है, जबकि कल 28 अप्रैल को कोरोना के 535 मामले सामने आए थे | हरियाणा में एक सप्ताह के भीतर 51 फ़ीसदी मामलो की बढ़ोतरी हुई है | जैसा की निचे चित्र में दिखाया गया है |
इसके अलावा बीते दिन कोरोना से 60 मरीज़ों की मौत हुई है | जिनमे से कर्नाटक में पिछले कुछ दिनों में हुई 42 मरीज़ों की मौत के संशोधित आकड़ो को जोड़ा गया है | वहीं केरल में भी 14 मरीज़ों की मौत के संशोधित आकड़ों को जोड़ा गया है | इसके अलावा कोरोना से पिछले 24 घंटों में 2-2 मरीज़ों की मौत दिल्ली और महाराष्ट्र में हुई है | हालांकि इस बीच देश भर में कोरोना से पीड़ित 2,496 मरीज़ों को ठीक किया गया है। और एक्टिव मामलों में 821 मामलों की बढ़ोतरी हुई है |
देश में अब कोरोना संक्रमण के मामलों की संख्या बढ़कर 4 करोड़ 30 लाख 72 हज़ार 176 हो गयी है। जिनमें से अब तक 5 लाख 23 हज़ार 753 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 30 हजार 622 मरीज़ों को ठीक किया जा चुका है।
देश में अब एक्टिव मामलों की संख्या बढ़कर 0.04 फ़ीसदी यानी 17 हज़ार 801 हो गयी है। देश में पिछले 15 दिनों के भीतर एक्टिव मामलों में 64 फ़ीसदी की बढ़ोतरी हुई है | जैसा की नीचे चित्र में दिखाया गया है |
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 88 करोड़ 65 लाख 46 हज़ार 894 डोज दी जा चुकी हैं। जिनमें से 22 लाख 80 हज़ार 743 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 69 लाख 45 हज़ार 383 सैंपलों की जांच की जा चुकी है। जिनमें से 4 लाख 73 हज़ार 635 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 3,377 नए मामले दर्ज किए गए हैं। जिनमें दिल्ली से 1,490 मामले, हरियाणा से 580 मामले, केरल से 347 मामले, उत्तर प्रदेश से 218 मामले, महाराष्ट्र से 165 मामले, कर्नाटक से 154 मामले, मिज़ोरम से 99 मामले, तमिलनाडु से 73 मामले, तेलंगाना से 40 मामले, राजस्थान से 35 मामले, पश्चिम बंगाल से 34 मामले, मध्य प्रदेश से 29 मामले, पंजाब से 26 मामले, गुजरात से 14 मामले, उत्तराखंड से 13 मामले और चंडीगढ़ से 11 मामले सामने आए हैं।
साथ ही, हिमाचल प्रदेश से 8 मामले, ओडिशा और जम्मू कश्मीर से 7-7 मामले, छत्तीसगढ़ और गोवा से 6-6 मामले, आंध्र प्रदेश से 5 मामले, मणिपुर से 3 मामले, बिहार और मेघालय से 2-2 मामले और एक-एक मामला झारखण्ड, पुडुचेरी और सिक्किम से सामने आया है | बीते दिन असम, त्रिपुरा, अरुणाचल प्रदेश, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva